# Euroopan unionin L 152/2017

| | ISSN 1977-0812 |
| --- | --- |
| Euroopan unionin
  virallinen lehti | L 152 |
| | |
| Suomenkielinen laitos | Lainsäädäntö | 60. vuosikerta15. kesäkuu 2017 |

ISSN 1977-0812

Euroopan unionin

virallinen lehti

L 152

Suomenkielinen laitos

Lainsäädäntö

60. vuosikerta15. kesäkuu 2017

---

| Sisältö | | II   Muut kuin lainsäätämisjärjestyksessä hyväksyttävät säädökset | Sivu |
| --- | --- | --- | --- |
| | | PÄÄTÖKSET |
| | * | Komission päätös (EU) 2017/1002, annettu 7 päivänä kesäkuuta 2017, ehdotetusta kansalaisaloitteesta Stop Extremism
  (tiedoksiannettu numerolla C(2017) 4105) | 1 |
| | * | Komission päätös (EU) 2017/1003, annettu 13 päivänä kesäkuuta 2017, Italiassa elo- ja lokakuussa 2016 tapahtuneiden maanjäristysten uhreille vastikkeetta jaettaviksi tarkoitettujen tavaroiden tai heidän käyttöönsä vastikkeetta annettaviksi tarkoitettujen tavaroiden tullittomasta tuonnista
  (tiedoksiannettu numerolla C(2017) 3865) | 3 |

Sisältö

II   Muut kuin lainsäätämisjärjestyksessä hyväksyttävät säädökset

Sivu

PÄÄTÖKSET

*

Komission päätös (EU) 2017/1002, annettu 7 päivänä kesäkuuta 2017, ehdotetusta kansalaisaloitteesta Stop Extremism
  (tiedoksiannettu numerolla C(2017) 4105)

(tiedoksiannettu numerolla C(2017) 4105)

1

*

Komission päätös (EU) 2017/1003, annettu 13 päivänä kesäkuuta 2017, Italiassa elo- ja lokakuussa 2016 tapahtuneiden maanjäristysten uhreille vastikkeetta jaettaviksi tarkoitettujen tavaroiden tai heidän käyttöönsä vastikkeetta annettaviksi tarkoitettujen tavaroiden tullittomasta tuonnista
  (tiedoksiannettu numerolla C(2017) 3865)

(tiedoksiannettu numerolla C(2017) 3865)

3

| FI | Säädökset, joiden otsikot on painettu laihalla kirjasintyypillä, ovat maatalouspolitiikan alaan kuuluvia juoksevien asioiden hoitoon liityviä säädöksiä, joiden voimassaoloaika on yleensä rajoitettu.
  Kaikkien muiden säädösten otsikot on painettu lihavalla kirjasintyypillä ja merkitty tähdellä. |
| --- | --- |

FI

Säädökset, joiden otsikot on painettu laihalla kirjasintyypillä, ovat maatalouspolitiikan alaan kuuluvia juoksevien asioiden hoitoon liityviä säädöksiä, joiden voimassaoloaika on yleensä rajoitettu.

Kaikkien muiden säädösten otsikot on painettu lihavalla kirjasintyypillä ja merkitty tähdellä.

---

II Muut kuin lainsäätämisjärjestyksessä hyväksyttävät säädökset

PÄÄTÖKSET

| 15.6.2017 | FI | Euroopan unionin virallinen lehti | L 152/1 |
| --- | --- | --- | --- |

15.6.2017

FI

Euroopan unionin virallinen lehti

L 152/1

---

KOMISSION PÄÄTÖS (EU) 2017/1002,

annettu 7 päivänä kesäkuuta 2017,

ehdotetusta kansalaisaloitteesta ”Stop Extremism”

(tiedoksiannettu numerolla C(2017) 4105)

(Ainoastaan saksankielinen teksti on todistusvoimainen)

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon kansalaisaloitteesta 16 päivänä helmikuuta 2011 annetun Euroopan parlamentin ja neuvoston asetuksen (EU) N:o 211/2011 (1) ja erityisesti sen 4 artiklan,

sekä katsoo seuraavaa:

| (1) | Ehdotetun kansalaisaloitteen ”Stop Extremism” aihe liittyy seuraavaan: ”Kehotamme Euroopan komissiota ehdottamaan lainsäädäntöä, jonka tarkoituksena on estää ekstremismin kielteiset seuraukset ennen kaikkea sisämarkkinoilla”. |
| --- | --- |

(1)

Ehdotetun kansalaisaloitteen ”Stop Extremism” aihe liittyy seuraavaan: ”Kehotamme Euroopan komissiota ehdottamaan lainsäädäntöä, jonka tarkoituksena on estää ekstremismin kielteiset seuraukset ennen kaikkea sisämarkkinoilla”.

| (2) | Ehdotetussa kansalaisaloitteessa todetaan sen tavoitteista seuraavaa: ”Ehdotettavan unionin lainsäädännön mukaan jäsenvaltioiden olisi käytettävä 1) myönteistä motivointia sen varmistamiseksi, että ekstremismi sisämarkkinoilla havaitaan ja suljetaan pois; 2) avoimuutta, jotta kaikki kansalaiset ja yritykset voivat helposti havaita (taloudellisen) tuen ekstremismille; ja 3) työlainsäädäntöä ja korvauksia koskevia säännöksiä ekstremismin torjumiseksi tehokkaasti sisämarkkinoilla”. |
| --- | --- |

(2)

Ehdotetussa kansalaisaloitteessa todetaan sen tavoitteista seuraavaa: ”Ehdotettavan unionin lainsäädännön mukaan jäsenvaltioiden olisi käytettävä 1) myönteistä motivointia sen varmistamiseksi, että ekstremismi sisämarkkinoilla havaitaan ja suljetaan pois; 2) avoimuutta, jotta kaikki kansalaiset ja yritykset voivat helposti havaita (taloudellisen) tuen ekstremismille; ja 3) työlainsäädäntöä ja korvauksia koskevia säännöksiä ekstremismin torjumiseksi tehokkaasti sisämarkkinoilla”.

| (3) | Euroopan unionin toiminnasta tehdyn sopimuksen, jäljempänä ’SEUT-sopimus’, 114 artiklan nojalla voidaan antaa perussopimusten täytäntöön panemiseksi unionin säädöksiä, joilla lähennetään sisämarkkinoiden toteuttamista ja toimintaa koskevia jäsenvaltioiden lakeja, asetuksia ja hallinnollisia määräyksiä. |
| --- | --- |

(3)

Euroopan unionin toiminnasta tehdyn sopimuksen, jäljempänä ’SEUT-sopimus’, 114 artiklan nojalla voidaan antaa perussopimusten täytäntöön panemiseksi unionin säädöksiä, joilla lähennetään sisämarkkinoiden toteuttamista ja toimintaa koskevia jäsenvaltioiden lakeja, asetuksia ja hallinnollisia määräyksiä.

| (4) | Unionin tuomioistuimen vakiintuneen oikeuskäytännön mukaan SEUT-sopimuksen 114 artiklan käyttö on kuitenkin perusteltua ainoastaan, jos jäsenvaltioiden lakien, asetusten tai hallinnollisten määräysten välillä on eroja, jotka voivat rajoittaa perusvapauksia ja joilla näin ollen voi olla suora vaikutus sisämarkkinoiden toimintaan, vaikka pelkästään se, että havaitaan kansallisten sääntöjen välillä olevan eroja, ei riitä. Jos toimenpiteen tavoitteena on ehkäistä sellaisten tulevien kaupan esteiden syntymistä, jotka johtuvat eroista kansallisessa lainsäädännössä, tällaisten esteiden syntymisen on oltava todennäköistä, ja kyseisen toimenpiteen tarkoituksena on oltava niiden ehkäiseminen. |
| --- | --- |

(4)

Unionin tuomioistuimen vakiintuneen oikeuskäytännön mukaan SEUT-sopimuksen 114 artiklan käyttö on kuitenkin perusteltua ainoastaan, jos jäsenvaltioiden lakien, asetusten tai hallinnollisten määräysten välillä on eroja, jotka voivat rajoittaa perusvapauksia ja joilla näin ollen voi olla suora vaikutus sisämarkkinoiden toimintaan, vaikka pelkästään se, että havaitaan kansallisten sääntöjen välillä olevan eroja, ei riitä. Jos toimenpiteen tavoitteena on ehkäistä sellaisten tulevien kaupan esteiden syntymistä, jotka johtuvat eroista kansallisessa lainsäädännössä, tällaisten esteiden syntymisen on oltava todennäköistä, ja kyseisen toimenpiteen tarkoituksena on oltava niiden ehkäiseminen.

| (5) | Siltä osin kuin on kyse työlainsäädännöstä, SEUT-sopimuksen 153 artikla voisi toimia oikeusperustana unionin säädökselle, jossa vahvistetaan työntekijöiden suojelua työsopimuksen päättymisen yhteydessä koskevat säännökset. Vastaavasti SEUT-sopimuksen 19 artikla voisi toimia perustana toimenpiteille, joilla pyritään torjumaan erityisesti rotuun tai etniseen alkuperään, uskontoon tai vakaumukseen perustuvaa syrjintää muun muassa työpaikoilla. |
| --- | --- |

(5)

Siltä osin kuin on kyse työlainsäädännöstä, SEUT-sopimuksen 153 artikla voisi toimia oikeusperustana unionin säädökselle, jossa vahvistetaan työntekijöiden suojelua työsopimuksen päättymisen yhteydessä koskevat säännökset. Vastaavasti SEUT-sopimuksen 19 artikla voisi toimia perustana toimenpiteille, joilla pyritään torjumaan erityisesti rotuun tai etniseen alkuperään, uskontoon tai vakaumukseen perustuvaa syrjintää muun muassa työpaikoilla.

| (6) | Euroopan unionista tehdyllä sopimuksella vahvistetaan unionin kansalaisuutta ja edistetään unionin demokraattista toimintaa muun muassa määräämällä, että kaikilla kansalaisilla on oikeus osallistua demokratian toteuttamiseen unionissa eurooppalaisen kansalaisaloitteen kautta. |
| --- | --- |

(6)

Euroopan unionista tehdyllä sopimuksella vahvistetaan unionin kansalaisuutta ja edistetään unionin demokraattista toimintaa muun muassa määräämällä, että kaikilla kansalaisilla on oikeus osallistua demokratian toteuttamiseen unionissa eurooppalaisen kansalaisaloitteen kautta.

| (7) | Tämän vuoksi kansalaisaloitteen tekemisessä tarvittavien menettelyjen ja edellytysten olisi oltava selkeitä, yksinkertaisia, käyttäjäystävällisiä ja oikeasuhteisia kansalaisaloitteen luonteeseen nähden, jotta voidaan edistää kansalaisten osallistumista ja tehdä unionista helpommin lähestyttävä. |
| --- | --- |

(7)

Tämän vuoksi kansalaisaloitteen tekemisessä tarvittavien menettelyjen ja edellytysten olisi oltava selkeitä, yksinkertaisia, käyttäjäystävällisiä ja oikeasuhteisia kansalaisaloitteen luonteeseen nähden, jotta voidaan edistää kansalaisten osallistumista ja tehdä unionista helpommin lähestyttävä.

| (8) | Edellä mainituista syistä voidaan katsoa, että ehdotettu kansalaisaloite ei asetuksen 4 artiklan 2 kohdan b alakohdan mukaisesti selvästi ylitä komission toimivaltaa antaa ehdotus unionin säädökseksi, jolla sovelletaan perussopimuksia. |
| --- | --- |

(8)

Edellä mainituista syistä voidaan katsoa, että ehdotettu kansalaisaloite ei asetuksen 4 artiklan 2 kohdan b alakohdan mukaisesti selvästi ylitä komission toimivaltaa antaa ehdotus unionin säädökseksi, jolla sovelletaan perussopimuksia.

| (9) | Ehdotettu kansalaisaloite ”Stop Extremism” olisi sen vuoksi rekisteröitävä. Sille olisi kerättävä tuenilmauksia kuitenkin vain siltä osin kuin sen tarkoituksena on, että komissio antaa ehdotuksia unionin säädöksiä, joilla sovelletaan perussopimuksia, johdanto-osan 3 ja 5 kappaleessa tarkoitetulla soveltamisalalla, |
| --- | --- |

(9)

Ehdotettu kansalaisaloite ”Stop Extremism” olisi sen vuoksi rekisteröitävä. Sille olisi kerättävä tuenilmauksia kuitenkin vain siltä osin kuin sen tarkoituksena on, että komissio antaa ehdotuksia unionin säädöksiä, joilla sovelletaan perussopimuksia, johdanto-osan 3 ja 5 kappaleessa tarkoitetulla soveltamisalalla,

ON HYVÄKSYNYT TÄMÄN PÄÄTÖKSEN:

1 artikla

1.   Rekisteröidään ehdotettu kansalaisaloite ”Stop Extremism”.

2.   Tuenilmauksia ehdotetulle kansalaisaloitteelle voidaan kerätä sillä edellytyksellä, että aloitteen tarkoituksena on, että komissio antaa perussopimusten soveltamiseksi ehdotuksia unionin säädöksiksi, joiden tavoitteena on

| — | lähentää jäsenvaltioiden lakeja, asetuksia ja hallinnollisia määräyksiä, jotka koskevat sisämarkkinoiden toteuttamista ja toimintaa, |
| --- | --- |

—

lähentää jäsenvaltioiden lakeja, asetuksia ja hallinnollisia määräyksiä, jotka koskevat sisämarkkinoiden toteuttamista ja toimintaa,

| — | antaa säännöksiä työntekijöiden suojelusta työsopimuksen päättymisen yhteydessä, |
| --- | --- |

—

antaa säännöksiä työntekijöiden suojelusta työsopimuksen päättymisen yhteydessä,

| — | torjua syrjintää. |
| --- | --- |

—

torjua syrjintää.

2 artikla

Tämä päätös tulee voimaan 12 päivänä kesäkuuta 2017.

3 artikla

Tämä päätös on osoitettu ehdotetun kansalaisaloitteen ”Stop Extremism” järjestäjille (kansalaistoimikunnan jäsenille), joita edustavat ja joiden yhteyshenkilöinä toimivat Seyran ATEȘ ja Sebastian REIMER.

Tehty Brysselissä 7 päivänä kesäkuuta 2017.

Komission puolesta

Frans TIMMERMANS

Ensimmäinen varapuheenjohtaja

---

(1)  
  EUVL L 65, 11.3.2011, s. 1.

1

---

| 15.6.2017 | FI | Euroopan unionin virallinen lehti | L 152/3 |
| --- | --- | --- | --- |

15.6.2017

FI

Euroopan unionin virallinen lehti

L 152/3

---

KOMISSION PÄÄTÖS (EU) 2017/1003,

annettu 13 päivänä kesäkuuta 2017,

Italiassa elo- ja lokakuussa 2016 tapahtuneiden maanjäristysten uhreille vastikkeetta jaettaviksi tarkoitettujen tavaroiden tai heidän käyttöönsä vastikkeetta annettaviksi tarkoitettujen tavaroiden tullittomasta tuonnista

(tiedoksiannettu numerolla C(2017) 3865)

(Ainoastaan italiankielinen teksti on todistusvoimainen)

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon yhteisön tullittomuusjärjestelmän luomisesta 16 päivänä marraskuuta 2009 annetun neuvoston asetuksen (EY) N:o 1186/2009 (1) ja erityisesti sen 76 artiklan,

ottaa huomioon 14 päivänä maaliskuuta 2017 päivätyn Italian tasavallan pyynnön saada tuoda tullitta tavaroita, jotka on tarkoitettu annettaviksi vastikkeetta Italiassa elo- ja lokakuussa 2016 tapahtuneiden maanjäristysten uhrien käyttöön,

sekä katsoo seuraavaa:

| (1) | Italiassa 24 päivänä elokuuta sekä 26 ja 30 päivänä lokakuuta 2016 tapahtuneet maanjäristykset ovat asetuksen (EY) N:o 1186/2009 XVII luvun C jaksossa tarkoitettuja katastrofeja. Sen vuoksi on syytä antaa lupa sellaisten tavaroiden tullittomaan tuontiin, jotka täyttävät mainitun asetuksen 74–80 artiklassa säädetyt vaatimukset. |
| --- | --- |

(1)

Italiassa 24 päivänä elokuuta sekä 26 ja 30 päivänä lokakuuta 2016 tapahtuneet maanjäristykset ovat asetuksen (EY) N:o 1186/2009 XVII luvun C jaksossa tarkoitettuja katastrofeja. Sen vuoksi on syytä antaa lupa sellaisten tavaroiden tullittomaan tuontiin, jotka täyttävät mainitun asetuksen 74–80 artiklassa säädetyt vaatimukset.

| (2) | Italian tasavallan olisi ilmoitettava komissiolle Italiassa vuonna 2016 tapahtuneiden maanjäristysten uhreille ilman tulleja tuotavien eri tavaroiden luonne ja paljous, kyseisten tavaroiden jakeluun tai käyttöön antamiseen hyväksymänsä järjestöt sekä toteuttamansa toimenpiteet, joilla estetään kyseisten tavaroiden käyttö muuhun kuin näiden uhrien katastrofiapuun. |
| --- | --- |

(2)

Italian tasavallan olisi ilmoitettava komissiolle Italiassa vuonna 2016 tapahtuneiden maanjäristysten uhreille ilman tulleja tuotavien eri tavaroiden luonne ja paljous, kyseisten tavaroiden jakeluun tai käyttöön antamiseen hyväksymänsä järjestöt sekä toteuttamansa toimenpiteet, joilla estetään kyseisten tavaroiden käyttö muuhun kuin näiden uhrien katastrofiapuun.

| (3) | Tullittomuus olisi myönnettävä ensimmäisen maanjäristyksen tapahtumispäivästä alkaen tapahtuneelle tuonnille. |
| --- | --- |

(3)

Tullittomuus olisi myönnettävä ensimmäisen maanjäristyksen tapahtumispäivästä alkaen tapahtuneelle tuonnille.

| (4) | Muita jäsenvaltioita on kuultu asetuksen (EY) N:o 1186/2009 76 artiklan mukaisesti, |
| --- | --- |

(4)

Muita jäsenvaltioita on kuultu asetuksen (EY) N:o 1186/2009 76 artiklan mukaisesti,

ON HYVÄKSYNYT TÄMÄN PÄÄTÖKSEN:

1 artikla

1.   Tavarat saadaan tuoda asetuksen (EY) N:o 1186/2009 2 artiklan 1 kohdan a alakohdan mukaisesti tuontitullitta, kun seuraavat edellytykset täyttyvät:

| a) | tavarat on tarkoitettu johonkin seuraavista käyttötarkoituksista:






  i) | c alakohdassa tarkoitettujen elinten ja järjestöjen suorittama tavaroiden vastikkeeton jakelu Italiassa vuonna 2016 tapahtuneiden maanjäristysten uhreille; |
| --- | --- | --- |

a)

tavarat on tarkoitettu johonkin seuraavista käyttötarkoituksista:

i)

c alakohdassa tarkoitettujen elinten ja järjestöjen suorittama tavaroiden vastikkeeton jakelu Italiassa vuonna 2016 tapahtuneiden maanjäristysten uhreille;

| ii) | tavaroiden antaminen vastikkeetta kyseisten uhrien käyttöön tavaroiden pysyessä kyseessä olevien järjestöjen omaisuutena; |
| --- | --- |

ii)

tavaroiden antaminen vastikkeetta kyseisten uhrien käyttöön tavaroiden pysyessä kyseessä olevien järjestöjen omaisuutena;

| b) | tavarat täyttävät asetuksen (EY) N:o 1186/2009 75, 78 ja 79 artiklassa säädetyt vaatimukset; |
| --- | --- |

b)

tavarat täyttävät asetuksen (EY) N:o 1186/2009 75, 78 ja 79 artiklassa säädetyt vaatimukset;

| c) | Italian toimivaltaisten viranomaisten hyväksymät valtion elimet tai järjestöt tuovat tavarat niiden vapaaseen liikkeeseen luovutusta varten. |
| --- | --- |

c)

Italian toimivaltaisten viranomaisten hyväksymät valtion elimet tai järjestöt tuovat tavarat niiden vapaaseen liikkeeseen luovutusta varten.

2.   Tavarat saadaan tuoda asetuksen (EY) N:o 1186/2009 2 artiklan 1 kohdan a alakohdan mukaisesti tullitta myös silloin, kun katastrofiapujärjestöt ovat tuoneet tavarat niiden vapaaseen liikkeeseen luovutusta varten täyttääkseen tarpeensa Italiassa vuonna 2016 tapahtuneiden maanjäristysten uhreille annettavan katastrofiavun aikana.

2 artikla

Italian tasavallan on viimeistään 30 päivänä syyskuuta 2017 annettava seuraavat tiedot komissiolle:

| a) | luettelo 1 artiklan 1 kohdassa tarkoitetuista hyväksytyistä järjestöistä; |
| --- | --- |

a)

luettelo 1 artiklan 1 kohdassa tarkoitetuista hyväksytyistä järjestöistä;

| b) | tiedot 1 artiklan nojalla tullitta tuotujen eri tavaroiden luonteesta ja paljoudesta; |
| --- | --- |

b)

tiedot 1 artiklan nojalla tullitta tuotujen eri tavaroiden luonteesta ja paljoudesta;

| c) | toimenpiteet, jotka on toteutettu sen varmistamiseksi, että tämän päätöksen soveltamisalaan kuuluvat tavarat noudattavat asetuksen (EY) N:o 1186/2009 78, 79 ja 80 artiklan säännöksiä. |
| --- | --- |

c)

toimenpiteet, jotka on toteutettu sen varmistamiseksi, että tämän päätöksen soveltamisalaan kuuluvat tavarat noudattavat asetuksen (EY) N:o 1186/2009 78, 79 ja 80 artiklan säännöksiä.

3 artikla

Edellä 1 artiklaa sovelletaan 24 päivän elokuuta 2016 ja 30 päivän kesäkuuta 2017 välisenä aikana tapahtuvaan tuontiin.

4 artikla

Tämä päätös on osoitettu Italian tasavallalle.

Tehty Brysselissä 13 päivänä kesäkuuta 2017.

Komission puolesta

Pierre MOSCOVICI

Komission jäsen

---

(1)  
  EUVL L 324, 10.12.2009, s. 23.

1

---